Tîm rygbi'r undeb cenedlaethol Wcráin

Mae tîm rygbi'r undeb cenedlaethol Wcráin (Wcreineg: Збірна України з регбі ) yn cynrychioli Wcráin yng nghystadlaethau rygbi'r undeb rhyngwladol dynion. Llysenw'r tîm yw Kozaki, sef Cosaciaid. Maent yn un o’r timau haen 3 yn Ewrop sydd ar hyn o bryd yn cystadlu yn ail adran Pencampwriaethau Rhyngwladol Rygbi Ewrop yn Nhlws Rygbi Ewrop, cystadleuaeth sydd ychydig yn is na Phencampwriaeth Rygbi Ewrop lle mae’r 6 gwlad orau yn Ewrop (heblaw am y timau yn y Chwe Gwlad) yn cystadlu. Nid ydynt wedi cymryd rhan mewn unrhyw Gwpan Rygbi'r Byd eto.

Maent yn lliwiau yn lliwiau baner Wcráin, sef, melyn a glas.

Hanes
Chwaraeodd Wcráin eu gêm ryngwladol gyntaf ym 1991 yn erbyn Georgia ar ôl diddymu’r Undeb Sofietaidd, gan golli’r gêm agos 15-19. Chwaraeodd y ddwy wlad eto dridiau’n ddiweddarach, lle enillodd Georgia eto gyda’r sgôr o 6-0. Y flwyddyn ganlynol cyfarfu Wcráin â Georgia unwaith eto ar gyfer cyfres o ddwy gêm, gan golli'r ddwy gêm. Yn eu gêm gyntaf yn 1993 trechasant Hwngari 41-3 am eu buddugoliaeth gyntaf erioed ers eu hannibyniaeth. Dilynwyd hyn gan dair buddugoliaeth arall yn olynol, yn erbyn Croatia, Slofenia ac Awstria. Fodd bynnag, byddai'r rhediad hwn yn dod i ben ym 1994 gyda cholled i Ddenmarc.

Ym 1996 trechodd Wcráin Latfia 19-3; byddai'r gêm yn ddechrau rhediad ennill naw gêm) sef yr hiraf hyd yma. Parhaodd y fuddugoliaethau tan 1998, lle collon nhw i’r Iseldiroedd 13-35. Yn hwyr yn y 1990au, gwelwyd canlyniadau cymysg yn Wcráin gan drechu timau fel Gwlad Pwyl a’r Gwerinieth Tsiec, ond collon nhw gemau i rai fel eu cymdogion Rwsia, Georgia a Rwmania.

Chwaraeodd Wcráin yn adran gyntaf Cwpan y Cenhedloedd Ewropeaidd 2005-06, y twrnamaint lle mae'r timau gorau yn Ewrop y tu allan i'r Chwe Gwlad a'r twrnamaint a oedd hefyd yn gwasanaethu fel rhagbrofol ar gyfer Cwpan Rygbi'r Byd 2007 yn Ffrainc. Collodd Wcráin bob un o’u deg gêm a chawsant eu hisraddio i Adran 2A tra o fewn y gemau rhagbrofol, aeth y tri thîm isaf ymlaen i Rownd 4 o gemau rhagbrofol Cwpan y Byd Ewropeaidd, felly byddai’r Wcráin yn canfod eu hunain yn chwarae yn erbyn Rwsia ddwywaith i benderfynu pwy sy’n mynd drwodd. rownd nesaf y gemau rhagbrofol. Collodd Wcráin y ddwy gêm o 11-25 a 37-17.

Chwaraewyr
Mae'r rhanfwyaf o'r chwaraewyr yn chwarae i dimau Politchnic (sydd yn ninas Odesa), Olym (dinas Kharkiv a Epokha-Polytechnic (Kyiv).

Rhyfel Rwsia ar Wcráin 2022
Lladdwyd Oleksi Tsibko, cyn-gapten y tîm cenedlaethol, LLywydd Undeb Rybi Wcráin, a Maer Dinas Smela, ym mis Mawrth 2022 yn rhan o Rhyfel Rwsia ar Wcráin. Bu farw Oleksi Tsibko, 55, yn ymladd yn erbyn lluoedd Rwseg ger tref Bucha ar 31 Mawrth. Aeth y mabolgampwr, a ddaeth yn llywydd Ffederasiwn Rygbi Wcrain rhwng 2003-2005, ymlaen i wasanaethu fel maer Smela o 2015-2018. Bu seremoni ffarwel er anrhydedd iddo gael ei chynnal ym mynwent Baykove Kyiv. 

Darlledwyd ffilm ar effaith ac ymateb chwaraewyr rygbi Wcráin ar sianel Youtube World Rugby gan ddangos y cefnogaeth cafwyd gan wledydd eraill.

Cwpan y Byd
Record Cwpan y BydRhagbrofion Cwpan y BydBlwyddynCymal  1987Rhan o'r Undeb Sofietaidd: ddim yn wlad annibynnolRhan o'r Undeb Sofietaidd: ddim yn wlad annibynnol 1991Rhan o'r Undeb Sofietaidd: ddim yn wlad annibynnolRhan o'r Undeb Sofietaidd: Ddim yn annibynnol 1995Heb gystadluHeb gystadlu 1999Heb gymwyso8602274108 2003430110054 2007120012105618 201110505150203 201510505267228 2019500552215 2023Gwaredwyd yn awtomatigCyfanswm0/900000049190309481426

Cyfeiriadau

Dolenni allanol
 rugby.org.ua - Gwefan Swyddol URW
 Tudalen URW ar wefan World Rugby
 Uchafbwyntiau Lithwania v Wcráin, Tlws Rygbi Ewrop (Rugby Europe Trophy) 23 Hydref 2021

Categori:Cwpan Rygbi'r Byd
Categori:Rygbi'r undeb yn Wcráin
Wcráin